CELEX: C2007/183/41
Language: hu
Date: 2007-08-04 00:00:00
Title: C-266/07. sz. ügy: 2007. június 5-én benyújtott kereset – Az Európai Közösségek Bizottsága kontra Portugál Köztársaság

4.8.2007   
            
            
               HU
            
            
               Az Európai Unió Hivatalos Lapja
            
            
               C 183/24
            
         2007. június 5-én benyújtott kereset – Az Európai Közösségek Bizottsága kontra Portugál Köztársaság
   (C-266/07. sz. ügy)
   (2007/C 183/41)
   Az eljárás nyelve: portugál
   Felek
   
      Felperes: az Európai Közösségek Bizottsága (képviselők: A. Caeiros és J.-B. Laignelot meghatalmazottak)
   
      Alperes: Portugál Köztársaság
   Kereseti kérelmek
   
               —
            
            
               A Bíróság állapítsa meg, hogy a Portugál Köztársaság – mivel engedélyt adott arra, hogy a kórházakban keletkezett hulladékokat olyan égetőműben égessék el, amelyek nem rendelkeztek érvényes engedéllyel – nem teljesítette a hulladékok égetéséről szóló 2000. december 4-i 2000/76/EK európai parlamenti és tanács irányelv (1) 4. cikkéből, másodlagos jelleggel pedig a hulladékokról szóló 2006. április 5-i 2006/12/EK európai parlamenti és tanácsi irányelv (2) 9. cikkéből eredő kötelezettségeit.
            
         
               —
            
            
               kötelezze a Portugál Köztársaságot a költségek viselésére.
            
         Jogalapok és fontosabb érvek
   A fent hivatkozott 2000/76/EK irányelv 3. cikkének a 20 cikk (2) bekezdés vonatkozásában történő értelmezése szerint az ezen irányelv meghatározása szerinti új égetőműről van szó, tehát az irányelv alkalmazható a lisszaboni parque da Saúde-i égetőműre. Ezen égetőmű csak akkor kezdhette volna meg működését, miután megkapta a hivatkozott irányelv 4. cikkében megállapított feltételeknek megfelelő engedélyt. A portugál hatóságok nem teljesítették e kötelezettségüket.
   Mindenesetre, ha az égetőművet a 2000/76/EK irányelv meghatározása szerinti „meglévő égetőmű”-nek kellene minősíteni, bár nem erről van szó, következésképpen a hivatkozott irányelv erre nem lenne alkalmazható, működése ez esetben a 2006/12/EK irányelv 9. cikkének (1) bekezdése szerinti előzetes engedély megszerzéséhez kötött.
   
      (1)  HL L 332., 91. o.,; magyar nyelvű különkiadás 15. fejezet 5. kötet 353. o.
   
      (2)  HL L 114., 9. o.